《步瀛桥乐章》
宋代·胡次焱

跨海虹霓浸不收，植楹鲵背耸于楼。直通两岸东西路，横截一溪上下流。

网罗学士唐天子，管领英雄张状头。醉墨淋漓题柱上，与君从此步瀛洲。

作者简介：（1229—1306）宋徽州婺源人，字济鼎，号梅岩、余学。度宗咸淳四年进士。为湖口县主簿，改贵池县尉。恭帝德祐间，元兵及境，次焱脱身归家，以《易》教授乡里。有《梅岩文集》。